32005D0156
L 051/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 февруари 2005 година
за изменение на Решение 1999/710/ЕО по отношение на включването на предприятия в България във временните списъци с предприятия в трети страни, от които държавите-членки разрешават внос на мляно месо и месни заготовки
(нотифицирано под номер С(2005) 364)
(текст от значение за ЕИП)
(2005/156/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. г. относно условията за съставяне за преходен период на временни списъци с предприятия в трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), и по-специално член 2, параграф 4 от него,
като има предвид, че:
(1)
С Решение 1999/710/ЕО на Комисията (2) са съставени временни списъци с предприятията в трети страни, от които държавите-членки разрешават внос на мляно месо и месни заготовки.
(2)
България е изпратила списък на предприятията, произвеждащи мляно месо и месни заготовки, за които компетентните органи са предоставили достатъчни гаранции, че предприятията отговарят на правилата на Общността.
(3)
Тези предприятия следва да бъдат включени в списъците, изготвени по Решение 1999/710/ЕО.
(4)
Вносът от такива предприятия не отговаря на изискванията за редуцирани физически проверки в съответствие с член 10 от Директива 97/78/ЕО на Съвета (3), тъй като все още не са извършени проверки на място.
(5)
Решение 1999/710/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 1999/710/ЕО се изменя в съответствие с приложението към настоящото решение.
Член 2
Настоящото решение се прилага от 3 март 2005 година.
Член 3
Адресати на настоящото решение са държавите-членки.
Съставено в Брюксел на 18 февруари 2005 година.